ข้อใดไม่ใช่หลักฐานที่แสดงว่ามีการคบกันอย่างเปิดเผยในทำนองชู้สาว
a.  หลักฐานการโอนเงินให้กัน
b. ภาพถ่ายที่แสดงให้เห็นว่ามีการจับมือ โอบไหล่ หรือกอดกัน
c. แชทระหว่างชู้กับสามีที่คุยกันลักษณะชู้สาว
d. รูปเดี่ยวของชู้และสามีของตนเอง แต่เป็นเป็นการถ่ายที่สถานที่เดียวกัน ถ่ายจุดเดียวกัน
e. แชทที่ภรรยาทักไปหาชู้เพื่อให้เลิกยุ่งกับสามี
ข้อที่ถูกต้องได้แก่ b.  เพราะว่า เพราภาพถ่ายที่แสดงให้เห็นว่ามีการจับมือ โอบไหล่ หรือกอดกัน เป็นหลักฐานที่แสดงว่าชู้ล่วงเกินภรรยาไปในทำนองชู้สาว ในกรณีที่สามีฟ้องชายชู้ ส่วนข้ออื่น ๆ หลักฐานที่แสดงว่ามีการคบกันอย่างเปิดเผยในทำนองชู้สาว ในกรณีภรรยาฟ้องหญิงชู้

ภรรยาฟ้องหญิงชู้

ตามมาตรา 1523 วรรค 2 กำหนดในส่วนภรรยาฟ้องหญิงชู้เอาไว้ว่า ภริยาจะเรียกค่าทดแทนจากหญิงอื่นที่แสดงตนโดยเปิดเผย เพื่อแสดงว่าตนมีความสัมพันธ์กับสามีในทำนองชู้สาวก็ได้

              กรณีของภรรยาจะมีเงื่อนไขในการฟ้อง คือ หญิงชู้จะต้องแสดงตนโดยเปิดเผยว่ามีความสัมพันธ์กับสามีในทำนองชู้สาว โดยไม่จำเป็นต้องถึงขั้นมีเพศสัมพันธ์กันก็ได้ครับ ดังนั้น แม้ไม่มีหลักฐานที่แสดงว่ามีเพศสัมพันธ์กันก็ไม่เป็นไร แต่จะต้องมีหลักฐานที่แสดงว่ามีการคบกันอย่างเปิดเผยในทำนองชู้สาว

หลักฐานที่แสดงว่ามีการคบกันอย่างเปิดเผยในทำนองชู้สาว ถ้าภรรยาจะฟ้องหญิงชู้ แน่นอนว่าก็จะต้องมีหลักฐานที่แสดงว่าชู้กับสามีของตนมีการคบกันอย่างเปิดเผยในทำนองชู้สาว เช่น
– การโพสต์หรือลงรูปคู่กันบนโซเชียลมีเดียต่าง ๆ หรือเป็นรูปเดี่ยวของชู้และสามีของตนแต่เป็นเป็นการถ่ายที่สถานที่เดียวกัน ถ่ายจุดเดียวกัน
– แชทระหว่างชู้กับสามีที่คุยกันลักษณะชู้สาว
– แชทที่ภรรยาทักไปหาชู้เพื่อให้เลิกยุ่งกับสามี เป็นหลักฐานที่แสดงว่า ชู้รู้แล้วว่าคนที่คบด้วยเป็นสามีของตน เขามีภรรยาแล้ว หากยังคงคบกันต่อไป ก็เอาหลักฐานนี้ไปยันได้ว่าชู้รู้อยู่แล้วว่าสามีแต่งงานแล้ว
– พยานบุคคลที่เห็นเกี่ยวกับการเป็นชู้ เช่น ทำงานในที่เดียวกัน แล้วคนในที่ทำงานรู้ว่ากำลังคบหากัน หรือเพื่อนบ้านเห็นและรู้ว่ามีการคบหากัน
– ภาพถ่ายหรือพยานบุคคลที่เห็นว่ามีการออกงานสังคมด้วยกันในลักษณะที่กำลังคบหากัน หรือมีการจัดงานแต่งงานกัน
– หลักฐานการโอนเงินให้กันหรือซื้อของให้กัน หรือจ่ายค่าเช่าห้องให้กัน
กฎหมายเยาวชนและครอบครัว พรบ,ประมวลกฎหมายแพ่งและพาณิชย์